# Fundació Cuixart

La Fundació Cuixart és una entitat privada sense ànim de lucre amb seu a Palafrugell fundada l'any 1998 per voluntat de Modest Cuixart i Tàpies en vida del pintor.
Va ser constituïda per tal d'articular una plataforma a partir de la qual divulgar la seva trajectòria artística i protegir la seva obra. Amb el temps ha esdevingut una organització cultural que protegeix aquest patrimoni i que potencia l'art català contemporani a nivell internacional així com dona projecció als nous artistes emergents i organitza activitats vinculades amb l'art, la cultura i la docència per tal de formar a les noves generacions sensibilitzant-los i que tinguin eines intel·lectuals per apreciar l'art modern i el seu patrimoni allà on vagin.
A més la Fundació té cura de la casa modernista on va viure Modest Cuixart a partir dels anys 70 i el taller del pintor com a part del patrimoni cultural de l'entitat.
L'any 2007 l'entitat va cessar temporalment les seves tasques públiques per respecte a la mort del pintor i el dol de la família per la que va suposar un gran pèrdua. Actualment l'entitat treballa en col·laboració amb el departament de Cultura de la Generalitat de Catalunya i l'Ajuntament de Palafrugell en diferents projectes educatius i culturals.
Fundació Cuixart gestiona diferents activitats a la seu física i és possible ara visitar l'estudi-taller del pintor, a més d'organitzar cicles d'activitats culturals com exposicions, certàmens de música, dansa i fotografia, continuant la faceta de dinamitzador de Modest Cuixart.

## Taller Cuixart

La fundació ha conservat el taller del pintor amb cura preservant les eines i l'ambient en el qual Modest Cuixart duia a terme el seu procés de creació. El taller guarda amb la mateixa disposició els utensilis dels quals se servia i dedica un homenatge als seus pinzells, dels que no es desprenia i als qui Cuixart tenia en gran estima i que considerà com els seus amics.
Aquest taller anomenat Taller Victòria va ser dissenyat pel seu fill primogeni Marc Cuixart, arquitecte i catedràtic, va ser construït l'any 1984. El procés creatiu de Cuixart era molt intens i passava dies tancat al taller submergit en el seu somni cognitiu i creador, per això es va adaptar un altell amb un llit per descansar. A més d'un tocadiscs amb el qual feia sonar Wagner. Actualment la fundació exposa una selecció obres de l'artista, especialment de l'època informalista que va viure a París i de la darrera etapa.
Modest Cuixart, va realitzar un total de 4000 obres des de l'any 1941 fins al 2007. Vinculada a la seva inquietud per la ciència,la medicina, la natura i el progrés Cuixart transmet a la seva obra fonaments filosòfics relacionats amb la ciència i la natura així com un homenatge a la dona la pau, la llibertat, la vida i el patiment dels homes

## Referències

* ↑ «Fundació Cuixart». Ajuntament de Palafrugell.
* ↑ «Presentada la Fundació Cuixart». Bonart, 14-07-2011 [Consulta: 5 agost 2012].
* ↑ «Publicació Museus i Col·leccions del Baix Empordà». Consell Comarcal del Baix Empordà, 2016. Arxivat de l'original el 2016-08-20. [Consulta: 14 novembre 2016].
* ↑ «La Fundació Cuixart obre el taller de l'artista a Palafrugell per donar a conèixer la seva obra». Agència Catalana de Notícies/AraGirona, 14-07-2011. Arxivat de l'original el 2011-12-09. [Consulta: 3 agost 2012].
* ↑ «La Fundació Cuixart ofereix un cicle de cinema i música». El Punt Avui, 28-07-2012 [Consulta: 5 agost 2012].

## Enllaços externs

* Fundació Cuixart - Lloc web oficial
* Turisme Baix Empordà - Museus